Jeugkamp: Fiks vir werk 2020 – S-Leer
Jeugkamp: Fiks vir werk 2020
Program is vir intreevlak werknemers wat nog nooit voorheen op ’n permanente basis vir ’n organisasie gewerk het nie. Die program is aangepas om dit oor ’n naweek, vanaf die Vrydagmiddag tot die Sondagmiddag aan te bied.
Hierdie program word reeds vir baie jare aangebied, vir verskeie organisasies. Die teikengroep is vir studente wat afgestudeer het, ongeag die omgewing waar hulle gestudeer het. Dit sluit in matrikulante, persone wat vakleerlingskappe voltooi het sowel as studente wat by tersiêre instellings gestudeer het.
Jeugkamp: Fiks vir werk
25 tot 27 September 2020
Solidariteit-lid: R2 400
Sal bevestig word.
Ongeveer 200 km van Pretoria
Die “Fiks vir Werk”-ontwikkelingsprogram behels die volgende modules:
My unieke persoonlikheid en die implikasies daarvan op my persoonlike lewe sowel as my funksionering in die werksomgewing (elke individu lê die MBTI en 16 PF psigometriese toetse af, en terugvoer word tydens die verloop van die program in groepsverband gedoen.)
Persoonlikheidseienskappe wat as sterkpunte beskou kan word en hoe om dit positief aan te wend en verder uit te bou.
Persoonlikheidseienskappe wat as areas vir verdere ontwikkeling beskou kan word.
Emosies en die rol daarvan in my funksionering.
Hoe om jou emosies optimaal te beheer, te bestuur en konstruktief in jou verhoudings met ander aan te wend.
Hoe om negatiewe emosies te identifiseer en op ’n gesonde wyse te hanteer.
Die belang van ’n positiewe selfbeeld en hoe om ’n positiewe selfbeeld te bou.
Die positiewe hantering van terugslae.
Die verskynsel van stres en hoe dit jou lewe beïnvloed.
Die proaktiewe hantering van stres in jou lewe.
Probleemoplossing en besluitneming:
Die identifisering van die oorsake van probleme in die werksplek.
Oplossing van probleme in die werksplek.
Verantwoordelike besluitneming in die werksplek.
Beplanning en organisering:
Die samestelling van aksieplanne
Effektiewe mondelinge kommunikasie
Hoe om rapport met ander te stig
Die belang van die vokale aspekte (stemtoon, intonasie en tempo) in mondelinge kommunikasie
Liggaamstaal en die belang daarvan ten opsigte van interaksie met ander
Die belang van empatie in jou verhoudings
Hoe om jouself te handhaaf in situasies waar ander jou opponeer, jy teenkanting ervaar of waar ander aggressief of onredelik teenoor jou optree
Die verskynsel van konflik
My unieke konflikhanteringstyl
Die konstruktiewe hantering van konflik in my eie lewe
Interpersoonlike vaardighede vir groepsbesprekings en vergaderings in die werksomgewing
Etiket in die besigheidsomgewing
Die behoefte aan etiket in die werksplek
Tipes etiket in die werksomgewing
o Sosiale etiket
o Etiket tydens vergaderings
o Telefoon etiket
o E-pos etiket
Professionaliteit in die werksplek
Eienskappe van professionaliteit
Die teikengroep is vir studente wat afgestudeer het ongeag die omgewing waar hulle gestudeer het. Dit sluit in matrikulante, persone wat vakleerlingskappe voltooi het sowel as studente wat by tersiêre instellings studeer het.
Henk is ’n konsulterende sielkundige en opleidingspesialis wat spesialiseer in bestuurs- en werknemer-vaardigheidsprogramme, assessering van werknemers (psigometriese assessering), spanbou en spanwerk ontwikkeling, asook die fasilitering van strategiese beplanningsessies vir ondernemings, sake-eenhede en werkspanne.
Hy het in Johannesburg grootgeword en aan die Universiteit van Pretoria studeer waar hy sy Baccalaureus, Honneurs en Meestersgrade in Sielkunde behaal het. Hy begin sy loopbaan in 1985 as ’n voorligtingsielkundige by die Rustenburg Opvoedkundigehulpsentrum. In 1998 word hy aangestel as Hoof van Opleiding en Ontwikkeling by die Rustenburg Plaaslike Owerheid. In 1991 aanvaar hy ’n pos as sielkundige konsultant by die Kamer van Mynwese in die Klerksdorp omgewing, waar hy sielkundige dienste aan die verskillende myngroepe in die omgewing lewer.
In 1997 stig hy Workplace Skills Academy (SAQA-geakkrediteer), wat bestuurs- en personeelopleidingsprogramme vir verskillende organisasies aanbied.